Magnús Gíslason bóndi í Gvendarhúsi fæddist í Ystaskála í Holtssókn u . Eyjafjöllum 15. ágúst 1795 og drukknaði 5. mars 1834 . Foreldrar hans voru Gísli Ólafsson bóndi í Ormskoti , síðar tómthúsmaður í Gíslahjalli , f. 1754 , d. 15. júní 1829 í Gvendarhúsi , og kona hans Þorbjörg Ólafsdóttir húsfreyja , f. 1760 , d. 20. október 1830 í Gvendarhúsi . Magnús var með fjölskyldu sinni í Ormskoti 1801 og með foreldrum sínum og Kristínu systur sinni í tómthúsmennsku þeirra á Gjábakka 1814 . Hann var vinnumaður í Nýjabæ 1815 . Þau Þuríður voru húsmennskufólk í Þorlaugargerði 1820 , hann 26 ára og hún 28 ára , en 1821 voru þau komin að Gvendarhúsi og þar var Eyjólfur bróðir hennar hjá þeim , 14 ára , og síðan til tvítugs . Þuríður var bústýra í Gvendarhúsi hjá Jóni Símonarsyni húsbónda 24 ára . Við skráningu 1835 var Jón sonur hans kominn til þeirra , tveggja ára . Þau Jón og Þuríður giftust og bjuggu þar síðan .